ming030890/wiki-yue-high-quality huggingface dataset:
臺灣百合

臺灣百合（學名：Lilium formosanum）係百合科百合屬嘅植物，原產臺灣。
臺灣總督府醫學校

臺灣總督府醫學校，喺明治32年（1899年4月）成立。1919年4月，改名做「臺灣總督府醫學專門學校」，學制亦都由原本嘅五年，延長到八年（預科4年加本科4年）。1922年，改名做「臺灣總督府臺北醫學專門學校」，學制跟日本國內嘅醫專，改為招收中學嘅畢業生。1936年，臺北帝國大學成立醫學部，「臺灣總督府臺北醫學專門學校」併入臺北帝大，改咗叫「臺北帝國大學附屬醫學專門部」。1945年，因為日本喺二戰嘅時候戰敗咗，原本由大日本帝國統治嘅台灣由中華民國接收，國民政府接收咗台北帝國大學，將佢改名做國立臺灣大學，醫學部亦都改叫「臺大醫學院」。

創立
臺灣總督府臺北醫學專門學校
明治28年（1895年）6月，台灣總督府喺舉行「始政式」（1895年臺灣）後嘅第4日，就喺台北大稻埕（台北市大同區）創辦「大日本台灣病院」（係依家台大醫院嘅前身），三年後搬到依家台大醫院西面嗰個位（註：「病院」即日文「醫院」嘅意思）。喺日本派咗10個醫生、9個藥劑師、20個護士嚟醫院幫手。1897年4月12號，台灣病院院長山口秀高喺院內創辦醫學講習所（又叫做「土人醫師養成所」，「土人」即係「本土人士」，意思係指「台灣本地人」），用嚟培養台灣本地嘅醫生（註：醫生喺台灣叫「醫師」）。1898年3月總督兒玉源太郎任命咗曾經做過衛生局長嘅後藤新平做民政長官之後，1899年（明治32年）2月20號升格為台灣總督府醫學校，成為台灣嘅第一間醫科學校，五年制專收台灣人全部住校。1899年4月1號，台灣總督府醫學校舉行「開校式」（開學典禮），首任校長為山口秀高。《臺灣總督府醫學校規則》第一條即開宗明義說明主旨：
臺灣總督府醫學校為授予本島人醫學教育，養成醫師之處。
臺灣總督府醫學校第十三回卒業紀念撮影
台灣總督府醫學校係台灣總督直接管理，學制係4年，加上午1年預科，所以總共需要5年先至能夠畢業，當年收咗70個學生。
1919年臺灣日日新報「醫學專門學校野球團南下」，根據呢篇文章嘅報導，有兩個本島人同佢一齊去高雄
1920年臺灣原住民泰雅族領袖樂信·瓦旦與哈勇．烏送（高啟順）喺臺灣總督府醫學專門學校
明治42年（1909年）4月，台灣總督府醫學校舊生成立「台灣總督府醫學校校友會」。之後，「台灣總督府醫學校」經歷過叫做「台灣總督府醫學專門學校」（1919年）、「台灣總督府台北醫學專門學校」（簡稱「台北醫專」，1922年）等嘅階段。1936年（昭和11年），台北帝國大學正式成立醫學部，「台北醫專」併入臺北帝大，改成「台北帝國大學附屬醫學專門部」，期間一共培養咗1,888個台灣人醫師，其中212人繼續深造。
第二次世界大戰後，台北帝國大學俾中華民國國民政府接收咗。1945年11月15號完成咗接收程序。1945年12月，國民政府行政院成立國立臺灣大學，「台北帝國」同埋大學嘅附屬醫學專門部俾代理校長羅宗洛廢除咗，1944年同1945年入學嘅學生，就轉到由「台北帝國大學預科」改成嘅「國立臺灣大學」先修班讀一年，先修班畢業之後直接升上「國立臺灣大學醫學院」讀醫科。
1910年代臺灣總督府醫學校教師肩絆同埋腰帶
1946年間，國立臺灣大學先修班同醫本科（醫本科除了接受先修班畢業嘅原台北帝大醫專生同原本嘅台北帝大預科生之外，仲收咗台北高等學校等嘅畢業生）容納唔到喺日本本土同其他殖民地、領地嘅醫學專門學校輾轉返番嚟台灣嘅好多學生，因為呢個原因，國立臺灣大學成立國立臺灣大學臨時醫學專修科（「臨時醫專」）俾佢哋讀。喺1944年同1945年入學嘅台北醫專學生，當佢哋喺1946年先修班畢業之後，除咗可以直升台大嘅醫本科或者係轉到其他學院讀本科之外，仲可以選擇去讀「臨時醫專」。1947年，陸志鴻校長續辦先修班同「臨時醫專」。1948年，最後一屆先修班喺莊長恭校長任內畢業然後停辦；「臨時醫專」雖然都無再收新生（只係俾啲因為戰爭因素唔能夠完成日制醫學專門部或醫學專門學校學業嘅台灣學生繼續修讀醫學），讀緊嘅學生仍然可以繼續讀落去。1950年，傅斯年校長任內，最後一屆臨時醫專學生畢業，「臨時醫專」停辦，成為歷史。

舊生
台灣第一位帝國大學醫學博士杜聰明
第一位參加中國同盟會嘅台灣人翁俊明(杜聰明嘅同班同學)，旅日藝人翁倩玉祖父。
台灣文化協會嘅蔣渭水、吳海水、石錫勳、林麗明、林瑞西等
台灣民眾黨嘅韓石泉、王受祿(台灣第一位留學德國嘅醫學博士)等
文學界嘅賴和等
政治界嘅黃朝生等
農民運動嘅李應章、黃信國等
日治台灣台南州東石郡朴子街初代街長（首任市長）、嘉義客運首任董事長黃媽典
日本漢學家、作家尾崎秀樹
樂信·瓦旦(林瑞昌)，泰雅族，日本公醫，臺灣白色恐怖時期受難者之一，第一屆臺灣省議員。
杜孝生(博尤 特士庫)：為鄒族第一位西醫，嘉義縣第一屆議員，台灣白色恐怖受難者之一，歌手杜銘哲之父。
徐傍興：美和高中同美和護專嘅創辦人，亦都係台灣棒球推手之一。
臺灣總督府臺北醫學專門學校學生合照劉清港：臺灣三峽地區第一位公醫，並兼任莊協議會議員。
臺灣白色恐怖時期

臺灣白色恐怖時期（又叫做台灣「戒嚴時期」、「白色恐怖」）係喺1949年（民國38年）12月，國民黨政府，退守台灣之後，實行既「軍事戒嚴」法令，國民黨政府實施呢法令既目的係想保持一黨獨大，令到國民黨可以繼續壟斷各種政治、經濟、社會各方面既重要資源。佢哋用既手段係限制人民既權利同埋自由，包括政治自由同埋新聞自由，實施黨禁、報禁，同埋用顛覆政府既罪名去嚴懲同埋鎮壓異見人士。
根據BBC引述既台灣官方統計：喺1983年台灣校園裏面，有超過5000個監控人員，而監控人員嚟自國民黨、政府機關，仲有老師、親友、同學、同事、鄰居甚至喺戀人，情況不亞於中共既群眾鬥群眾既楓橋經驗。
臺灣省

臺灣省（俗字寫作台灣省；臺灣話：Tâi-oân-séng，臺羅：Tâi-uân-síng），簡稱「臺」，係中華民國（下稱「民國」）已虛級化嘅省份，全省劃分為11縣、3市，最早係大清喺臺灣設立嘅省級行政機構，目前由中華民國政府管緊；中華民國臺灣省唔包直轄嘅臺北市同高雄市、台南市、台中市、新北市、桃園市，佢面積佔民國政府目前際管轄全境（即臺、澎、金、馬、東沙、太平島，簡稱台閩地區）面積嘅69.38%，而人口就佔總人口嘅30.68%，係中華民國實際管轄區域嘅主體。
1949年國共內戰後，臺灣海峽兩岸劃海而治：民國政府搬咗去台灣，喺1990年代以前將大陸中共政權視為叛亂團體；中華人民共和國（下稱共和國）政府成立，不斷嘗試將臺灣納入佢嘅管治範圍，但未成功，當臺灣係「分離嘅省」。中華民國同中華人民共和國兩者嘅行政區劃都有臺灣省，但意義唔同。

歷史
内文：台灣史
台灣原住民係已知最早居住喺台灣嘅現代人類，各部族散居台灣，未有建立統一治理架構。中國古書上，三國時期孫權派兵到夷州嘅記載，最早係由對台灣歷史研究有顯著貢獻嘅日治時期日本學者依能嘉矩，喺著作《台灣文化志》中，推斷佢所描繪嘅「夷州」應該係而家嘅台灣。喺《隋書流求傳》就有流求國記載。但因證據不足，未能證明「夷州」、「流求國」或「琉求國」就係而家嘅台灣，而唔同時代嘅中國政權當時亦未對以上地區進行任何形式嘅統治。自16世紀以嚟，西方列強開始入侵台灣：西班牙人喺淡水、荷蘭人喺台南建立「熱蘭遮城」，進行殖民貿易，更從中國大陸吸納移民。明朝滅亡後，南明將領鄭成功打敗荷蘭人，將台灣改名「東都」，設立「承天府」。鄭經繼位後，改名「東寧王國」。
清朝攻下台灣之後，1684年即康熙年間設立「臺灣府」，台灣正式納入中國版圖，隸屬福建省。到光緒年間因英法列強先後想打臺灣主意，為加強台灣防務，閩浙總督上書朝廷要求閩台兩地「巡撫分駐」、「建省分治」。光緒十一年（1885年）慈禧太后下旨創建海軍同時，亦下詔閩台分治；1885年9月5號，清廷宣布台灣建省。但建省行政工作到光緒十三年（1887年）先至完成，首任台灣巡撫係劉銘傳。當時台灣省下設3府（台北府、台灣府、台南府），11縣（宜蘭、淡水、新竹、苗栗、台灣、彰化、雲林、嘉義、安平、鳳山、恆春），4廳（基隆、南雅、埔里社、澎湖）及1直隸州（台東）。
1895年清廷喺中日甲午戰爭戰敗，中日雙方簽訂馬關條約，將台灣及澎湖割讓日本，兩地成為日本殖民地，進入日治時期。日本將殖民地劃分為五州三廳（台北州、新竹州、台中州、台南州、高雄州、花蓮港廳、台東廳、澎湖廳）。日治時期，台灣亦叫做高砂國、高山國等。日本帝國係第一個有效統治整個台灣島嘅政權。
1945年第二次世界大戰打完之後，依盟軍統帥麥克阿瑟將軍一般命令第一號，要求喺中國、台灣、澎湖及中南半島日軍向「中國戰區」最高統帥蔣介石投降，自此台灣由中華民國接收。1945年8月31日，中華民國國民政府頒布《台灣省行政長官公署組織大綱》；9月1日，台灣省行政長官公署喺重慶成立臨時辦公處；9月20日，正式公布《台灣省行政長官公署組織條例》；10月25日，台灣省行政長官公署開始喺台灣運作。1947年4月22日，行政院會議決議撤銷行政長官公署，改組為台灣省政府。1967年7月1日，台北市升格為直轄市；1979年高雄市升格為直轄市。於2010年12月25日成立新北市（原臺北縣升格改制為直轄市）、臺中市（原臺中縣市合併升格改制為直轄市）、臺南市（原臺南縣市合併升格改制為直轄市）、高雄市（原高雄市縣合併為直轄市）；2014年12月25號原桃園縣升格改制為桃園市，同臺北市俗稱「六都」。

政區
臺灣省係中華民國屬下嘅行政區，範圍包括臺灣島、澎湖列島、釣魚臺（目前實際由日本控制）同佢附屬嘅島。
臺灣省下設新竹縣、苗栗縣、彰化縣、南投縣、雲林縣、嘉義縣、屏東縣、宜蘭縣、花蓮縣、臺東縣、澎湖縣11個縣同埋基隆市、新竹市、嘉義市3個市。雖然新北市、臺北市、高雄市、臺中市、臺南市、桃園市亦喺臺灣境內，但6個都係「直轄市」，並唔隸屬臺灣省。
「省主席」係臺灣省最高行政首長，1991年以前一直負責臺灣省內事務（臺北市同埋高雄市除外），由民國政府任命。1994年，首次舉行臺灣省省長直接民選，由宋楚瑜當選。不過，由於中華民國自由地區同埋臺灣省土地面積同人口高度重疊，有行政區劃同職權過度重疊嘅問題（中文：葉爾辛效應（中文：葉爾辛效應）），1997年中華民國憲法修整後，臺灣省政府被虛級化（精省或稱凍省），臺灣省改由中華民國行政院直接管理。雖然依官方講法，噉做目的係整合政府組織，提升行政資源運用，但唔少人[邊個？ ]認為噉做係當時中華民國總統李登輝削減宋楚瑜嘅手段之一。亦有觀點認為，凍省係因為中華民國憲法增修條文嘅相關規定，臺灣省組織被大量精簡，功能亦大幅萎縮。宋楚瑜因為凍省嘅緣故，省長任期屆滿後就無公職，同時省長廢除，改列省主席，由總統指派。
2006年1月24號，新任行政院長蘇貞昌宣佈唔再任命臺灣省主席、副主席、同省府委員，即係話「凍省工程」告一段落，臺灣「省政府」成為歷史。2006年1月25號由省秘書長鄭培富兼任代理省主席。2007年12月7號總統令：任命行政院政務委員林錫耀兼任台灣省政府委員兼任主席。
2018年6月28號，時任行政院院長賴清德宣布自2019年起省級機關預算歸零同去任務化。2018年7月1號，臺灣省政府行政組織同業務移交國家發展委員會辦理。
2019年1月1號，福建省政府行政組織同業務移交行政院金馬聯合服務中心辦理。臺灣省諮議會行政組織同業務移交立法院中南部服務中心辦理，議會相關檔案、公報、議事錄、地方自治事務研究發展等任務就移交國史館臺灣文獻館。

省會
中華民國政府喺民國三十八年（1949年）遷臺後，國家機構及臺灣省省會都設喺臺北市。為防範中國人民解放軍渡海轟炸臺北而癱瘓中樞，民國四十五年（1956年）「中央政府」着手疏遷計畫，規劃將台灣省政府、臺灣省議會同故宮遷移至臺中縣霧峰鄉坑口村，起辦公及宿舍群，作為戰時指揮中樞，並命名為光復新村。因土地徵收作業未趕上中央疏遷嘅期限，政府改喺南投縣虎山山麓營盤口庄起，民國四十六年（1957年）起好，佔地約200公頃，命名為中興新村。同年6月30日，省府正式疏遷至中興新村。
中興新村由美國援助撥款，借鏡英國「花園城市」概念，係規劃完善嘅辦公同住宅合一嘅田園式行政社區。中興新村亦係台灣第一個採用污水同雨水分離下水道設計嘅社區。中興新村營盤口部份，由北至南稱為「光輝」、「光華」、「光榮」、「光明」，營盤口以北稱為「營北」，合稱「中興五里」。地標建築中興會堂係一棟兩層巴洛克式建築，於民國四十八年（1959年）啟用，係省府集會及接待外賓、元首嘅地方。
臺灣相思樹

臺灣相思樹（粵拼：toi4 waan1 soeng1 si1 syu6；學名：Acacia confusa）係怕醜草科金合歡屬嘅常綠喬木，原產地喺中國嘅華南、華東同雲南嘅各個身份入面，佢重係一種防護林。
另外，呢種植物喺香港地區，同紅膠木、濕地松一齊話成係「香港植林三寶」。

用途
呢樖嘢唔單止可以用嚟做觀景植物，甚至重可以做藥同木材都得。
樹皮已知可精煉含有致幻生物鹼二甲基色胺（DMT）。
臺灣總督

臺灣總督係臺灣日據時期由大日本帝國天皇委派管治臺灣嘅總督，由1895年管到1945年，總共有19位。
臺灣獨立運動

臺灣獨立運動，簡稱臺獨，係一種政治理念，目標係將臺灣建立成獨立自主、主權完整、同被國際廣泛承認嘅正常國家，喺各方面擺脫主要來自中國大陸嘅干涉或箝制。建立實質及法理獨立的嘅「臺灣共和國」以取代現有嘅中華民國政府，或使用台灣現有「中華民國」國號，持續走向永久維持現狀嘅兩個國家狀態（即兩國論或一邊一國），並深化基於臺灣主體性嘅臺灣人認同。台灣內部目前因泛藍陣營同泛綠陣營而對統獨選項重有唔同意見（支持維持現狀嘅比例多過支持台灣獨立、而支持台灣獨立嘅比例又高過唔夠一成嘅支持統一）。

詞義謬誤
「台獨」一詞通常所指嘅，唔對應字面意思。「民國」一早喺度，後來有國共内戰，共產黨打贏，攞到國民黨大部分土地，用嚟立個新國——中華人民共和國，實際上係「大陸獨立」，將原本（勉強可以叫做）統一嘅中國土地分裂成鮮明嘅兩國，民國管住嘅就得返台灣呢個大島同一揸島仔。按正常邏輯講，兩岸統一有兩條路——中共吞曬民國或者相反。今時今日，前者強好多，雙方都認為民國無本事攞返被佔領咗嘅大陸，已經無乜人提「反攻大陸」。所謂嘅台獨，理論上係話民國放棄攞返被中共分裂咗出去嘅中國土地，法律上以後承認中共成功分裂咗中國嘅現狀，實際上「台獨」呢個詞語用起來，寓意極之混亂。中共所指，「兩岸統一」嘅實際意思係比「大陸獨立」再進一步——食埋原有中國政權剩翻嘅所有。

各國立場
呢個表唔完整，歡迎加料。

中華民國
呢節要加長。
中華民國國內對台獨反應兩面。藍營人士一般反對台獨，綠營人士一般支持台獨。

中華人民共和國
中共政府長期堅決反對「臺獨」主張，主流趨勢係寄望以和平嘅一國兩制方式納咗台灣，並鼓勵加強兩岸合作交流，不過同時中共政府亦喺《反分裂國家法》講到，如果臺灣獨立，將不惜以戰爭解決整個糾紛。
關於以武力佔據台灣，中國政協兼前軍官王洪光，曾經發表「2020武統台灣」嘅預言，話台灣喺2020年前就會被中共以武力攻佔。呢個預言最終並無實現，反而成為咗一啲香港同台灣網民恥笑揶揄嘅目標言論。

美利堅合眾國
2012年2月，新華社聲稱：美國總統奧巴馬話「美方拒絕任何『台獨』主張」，同以往美國慣用「不支持『台獨』」字眼，用咗「拒絕任何」。但民進黨發言人林俊憲表示，佢哋查過各國媒體報導同白宮網站都無發現美國有咁樣講，對於新華社這段報導嘅真實性有保留，可能係佢哋自己片面「加註」。而陸委會官員亦表示，目前並冇收到美方對呢個會面嘅完整簡報，而且喺美國白宮發布嘅訊息都唔見奧巴馬有咁樣講。
美國國會喺研究中華人民共和國／台灣嘅「一個中國政策」報告書度（日期：2007年7月9號）闡述美國嘅立場，仲總結咗五點：
喺1972年、1979年同1982年三個美中聯合公報，美國無明確講明台灣嘅主權地位。
美國「認知」兩岸「一個中國」嘅立場。
美國「無承認」中華人民共和國對台灣嘅主權。
美國「無承認」台灣係主權國家。
美國政策認為「台灣地位未定」。
呢五點喺 2013 年美國國會研究報告度冇變。
臺灣節日

臺灣節日（粵拼：toi4 waan1 zit3 jat6）係指中華民國臺灣地區放嘅節日，主要都係中華民俗節日同埋同中華民國政府有關嘅節日。
籮箕灣營地

籮箕灣營地，香港營地之一，專畀露營，喺籮箕灣沙灘一帶，鳳鳳徑就近徑過，英文叫Lo Kei Wan Campsite。屬南大嶼郊野公園，行政上歸離島區。營地屬小型，有營位少過二十。水源取自溪澗，季節性水源。歸漁農及自然護理署管。
營地無馬路，可以由水口南下，沿鳳鳳徑第九段入。
飲食用得燒烤爐、檯、櫈。着就用得晾衫架。另有污水穴。有廁所，不過旱廁。
米-17

米-17係由前蘇聯米爾直升機設計局整出嚟嘅一款直升機，喺蘇聯同埋烏克蘭呢啲國家度用過。
米-10

米-10係由前蘇聯米爾直升機設計局整出嚟嘅一款直升機。
米-14

米-14係由前蘇聯米爾直升機設計局整出嚟嘅一款直升機，喺蘇聯同埋烏克蘭呢啲國家度用過。
米-26

米-26係一款直升機，喺俄羅斯同埋烏克蘭呢啲國家度用過。
米-1

米-1係一款直升機，喺蘇聯同埋波蘭呢啲國家度用過。
米-2

米-2係前蘇聯米爾直升機設計局研發出嚟嘅一款直升機，喺蘇聯同埋波蘭呢啲國家度用過。
米-24

米-24係由前蘇聯米爾直升機設計局整出嚟嘅一款直升機，喺俄羅斯同埋美國呢啲國家度用過。
理查德·邁耶

理查德·邁耶係一個美國、德國畫則師、雕塑家。
理想職業

《理想職業》（Dream Job）係香港電視娛樂製作嘅娛樂資訊節目，2016年4月2號15:00-15:30喺ViuTV首播，之後4月7號到9月1號改做逢禮拜四喺19:00-19:30播，9月11號起改做逢禮拜日喺19:30-20:00播。節目主持係虞逸峯、黃奕晨。節目會向青少年介紹各行各業內部運作。
理想至上

理想至上，亦叫理想主義，係種諗法，認爲理想係可以實現，就算好緲亡。理想卽係完美，可以係完美生活，完美處境等。理想至上，會克服或無視種種困難，達至完美。
理據

知識論上所講嘅理據（英文：justification ）係 JTB 理論下知識嘅其中一個特性。

定義
睇埋：證據
知識論上講嘅理據「要點定義」亦係條有些少爭議性嘅問題。其中一個定義係噉嘅:Ch. 4：
「
『阿 A 有理據信 X 呢句主張，if and only if 阿 A 並冇必要唔信 X（即係阿 A 冇咩資訊係明顯噉反對 X 嘅）。』

」
例如阿 A 信「地球係平嘅」（而唔係球體）噉嘅諗法（X）。一般認為，一旦佢睇到支撐「地球係球體」嘅種種證據－例如佢上太空望到地球嘅樣（明顯噉反對地平說嘅資訊）－佢就算係「有必要」要拒絕地平說（X），噉即係話佢冇理據再繼續信地平說（X）。
又有人主張「理據」要噉定義：
「
『阿 A 有理據信 X 呢句主張，if and only if 阿 A 信 X 而且佢手上嘅資訊令「X 係真確」嘅機率有返咁上下高。』

」
又搵個例子說明，想像而家有人唔見咗個銀包，B 先生指控話係 C 先生偷咗個銀包（X）嘅，然後佢哋喺 C 先生間房嗰度搵返唔見咗嘅銀包（證據）；一般認為，知道咗呢項證據令「係 C 先生偷咗個銀包嘅」呢句主張係真確嘅機率大幅噉提升。而如果手上嘅證據加埋令到主張 X 係真確相當高，噉班人就算係有理據信 X 呢句主張。
理查·羅傑斯

理查·羅傑斯係一個美國作曲家、劇作家、詞曲作家、音樂家、歌詞、劇本作者、製片人。
索菲亞利夫斯基排球會

索菲亞利夫斯基排球會（英文：Levski Volley）係保加利亞索菲亞嘅職業排球球會，依家打緊保加利亞職業排球聯賽。
索羅珀爾穆特

索羅珀爾穆特（Saul Perlmutter，1959年9月22號—）係勞倫斯伯克利國家實驗室天體物理學家、伯克利加州大學教授，美國國家科學院院士。佢響2003年選做美國科學進步協會會員，2011年因為「透過觀測遙遠超新星而發現宇宙嘅加速膨脹」獲得諾貝爾物理學獎嘅一半獎項。

工作
珀爾穆特係勞倫斯伯克利國家實驗室超新星宇宙學項目嘅負責人。呢個小隊同埋高紅移超新星搜尋隊搵到咗宇宙加速膨脹嘅證據。佢重係超新星/膨脹加速探測項目嘅其中一個主要研究者。珀爾穆特而家喺伯克利加州大學當教授。
索菲亞利夫斯基

索菲亞利夫斯基（英文：PFC Levski Sofia）係保加利亞索菲亞一間職業足球球會，依家踢緊保加利亞甲組足球聯賽。
索菲尼王國

索菲尼王國（亞美尼亞文：Ծոփքի Թագավորութուն）係古代亞美尼亞人忌一個王國。個王國喺公元前2世紀建立，一直保持獨立，直至前90年代被提格蘭大帝征服，成為渠王國忌一部份。

起源
索菲尼最初係烏拉爾圖忌一部份，喺前600年成為新崛起忌亞美尼亞人忌奧龍特斯王朝（Orontid Dynasty）其中一個省。喺前330年代亞歷山大大帝戰事同阿契美尼德帝國因此崩潰之後，索菲尼就成為亞美尼亞最先接觸同吸收希臘文化忌一個地區。
前201年塞琉古忌安條克大帝派遣阿美尼亞裔將軍阿爾塔什斯（Artaxias）同扎德里亞迪茲（Zariadres）攻陷咗大阿美尼亞同索菲尼，委派咗扎德里亞迪茲做索菲尼總督。隨住安條克喺前190年忌馬格尼西亞戰役中被羅馬打敗後，阿爾塔什斯同扎德里亞迪茲－喺羅馬人同意之下－策動叛變，實行自治；於是乎阿爾塔什斯建立咗亞美尼亞王國而扎德里亞迪茲就建立索菲尼王國。希臘地理學家斯特拉波喺渠忌《地輿志》入面曾經提及索菲尼忌首都（Carcathiocerta）。
前95年，索菲尼王國被亞美尼亞王國兼併。
索諾拉州

索諾拉州（西班牙文：Sonora）係墨西哥嘅一個州，喺國土西北部，首府埃莫西約。

地理位置
索諾拉州東面係芝華華州，東南面係錫那羅亞州，北面係美國亞利桑那州，西及西南面係加利福尼亞灣，同下加利福尼亞州同南下加利福尼亞州遙遙相對。
索邦樓

索邦樓（法文：Sorbonne）係法國巴黎一座建築物，1253年起，歷史上係索邦學院同後繼嘅巴黎大學嘅校舍建築一部份。
索菲亞

索菲亞（保加利亞文：Со́фия）係保加利亞嘅首都同最大城市，響國境西部，索非亞盆地南部，四邊俾山地環繞住，2006年人口記錄為1,246,791。俄土戰爭結束之後，保加利亞成為獨立嘅民族國家，而索菲亞喺呢個時候至成為首都。
索贊尼辛

索贊尼辛（俄文：Алекса́ндр Иса́евич Солжени́цын，1918年12月11號—2008年8月3號）係蘇聯作家，入過勞改營。最出名係揭露史太林之下勞改營最慘無人道嘅一面。佢1970年得諾貝爾文學獎，1974年流亡海外，1994年返去俄國。

早年
索贊尼辛喺高加索地方出世。佢未出世阿爸就意外死咗，所以佢由阿媽養大，生活唔係咁好。又咁啱內戰，屋企莊園變咗集體農場。阿媽鼓勵佢學科學文學。
索贊尼辛做過少先隊、入過青年團，做過中學團報總編輯。佢喺羅斯托大學考到數學同物理學位。

勞改
第二次世界大戰之前，佢當兵，到炮兵學校受訓。之後派去東普魯士前線，兩次受勳。1945年2月，佢寫信畀朋友，話佢唔滿意「嗰位留髭嘅領袖」。因為咁，佢畀國家安全警察捉咗，話佢犯咗反蘇宣傳同埋搞敵意組織，重判八年勞改營（集中營）改造，兼永久國內放逐；由於佢有大學學位，同埋都唔係罪大惡極，係用得嘅科學人才，所以調咗去莫斯科附近嘅「科學苦工營」，做啲科研工作。1950年，佢送咗去哈薩克，做過開礦，砌磚同埋鑄鐵。1953年，刑滿後國內放逐，同年患癌，差啲死。1954年畀佢入醫院醫病，而且醫好咗。1957年恢復名譽，准返去歐洲。

成名
1961年，索贊尼辛去咗莫斯科約莫70英里外小鎮，敎中學物理科，課餘以勞改營見聞寫小說，佢個短篇小說《伊凡丹尼索維奇的一天》（A Day in the Life of Ivan Denisovich）就係呢個時間嘅作品。本書揭露地獄式集中營內幕，本來都唔可能有機會出版，不過咁啱蘇共中央第一書記赫魯曉夫想密謀清算史太林，用佢來打擊史太林嘅文宣工具。索贊尼辛將呢篇小說送畀舊時同室囚友、當時嘅《新世界雜誌》主編。呢位主編係赫魯曉夫同路人，繞過老左文化官僚，將本嘢交赫魯曉夫手上；赫魯曉夫讀得動容，可以用，批准發表，第一書記拍板，就唔使理政治局常委。《新世界雜誌》喺1962年11月發呢篇文，香港信報嘅林行止話係「等同投重磅炸彈落蘇共」。

流亡
之不過，赫魯曉夫好快畀人趕落台，蘇聯政治又左轉，索贊尼辛變咗係當權者嘅危險人物。佢1970年得諾貝爾獎，都唔敢出國領獎，擔心當局唔畀佢返來。其後佢被迫經西德流亡瑞士，最後到美國；佢住喺美國18年，離羣獨居，住農莊，幾乎足不出戶、唔聽電話、唔問世事、唔同隔籬鄰舍來往，專事寫作。期間寫成史詩《血輪》（The Red Wheel），講1914年到1917年，蘇維埃革命四部曲，一共五千幾版。但讀書界反應欠佳。
網絡備案

備案，又叫中華人民共和國網絡實名制，由工信部發行，所有喺中國大陸託管嘅網站都要進行備案。

史
2000年9月嘅《中華人民共和國電信條例》指出，所有託管喺中國大陸嘅域名都要有一個證書，網站託管商必須要禁止證書唔符合嘅網站訪問。
一啲外國公司，例如Google，摞唔到證書但又想喺中國託管，就要同一啲中國公司合作嚟用佢哋嘅證書。

點樣備案
一般嚟講，首先要企喺一塊印有工信部Logo嘅幕布前面影相，要求係要去指定地點拍攝，但係好多提供商貪方便，都會快遞幕布畀客戶自己影（2013年開始呢種行為被批評）。然後，複印各種證件（身份證之類），然後簽幾份文件，根據唔同提供商有所唔同，大體上有網站備案信息真實性核驗單、網絡接入服務合同、互聯網信息安全備案責任書、XXX（託管提供商嘅名）備案資料提供、域名證書（通常喺大陸提供商註冊嘅域名先至有證書）。
資料準備充足，提交畀提供商，提供商會幫你上傳到工信部，等20日左右就有回覆。如果被拒絕，就要重新執行上邊嘅步驟。
由於好多時被拒絕都係根據審核員心情而定，所以備案引起好多爭議。
網絡女權主義

網絡女權主義（英文：Cyberfeminism）係女性主義嘅一種，佢強調喺資訊空間、互聯網同技術出現。佢可以用嚟解釋哲學、方法學或社群。呢個字最早出現喺1990年代初期，佢攞嚟講女性喺互聯網、資訊空間同新媒體度有興趣做一啲探究性、批判性、理論性嘅嘢。而促進「網絡女權主義」呢個字出現，係因為Donna Jeanne Haraway寫嘅賽柏格宣言、第三波女權主義、後結構女權主義、暴女文化同女權主義批評喺科技討論度冇請女性參與。
網絡劇

網絡劇（英文：web series），即係喺互聯網或最開始係喺互聯網播放嘅劇集。網絡劇嘅播放一般係基於視頻網站嘅支持。網絡劇有住受眾廣泛，而且題材都更加闊等優點。
網絡差佬

網絡差佬（Internet police），又稱網絡警察，簡稱網差或網警，係指政府中負責維護互聯網安全嘅差佬。網絡差佬嘅主要目的系打擊網絡犯罪，與及審查同文宣，具體决於世界上嘅各個國家同地區。
網絡應用程式

網絡應用程式（英文：web application，web app）係指喺網頁瀏覽器度行嘅應用程式。
網絡廣告

網絡廣告（英文：online advertisement）係指喺互聯網空間嘅廣告。
網絡戰

網絡戰（cyberwarfare）泛指運用電腦網絡等嘅資訊科技技術嚟達到軍事目的，簡單嘅例子有嘗試請黑客盜取敵國嘅軍事情報。
艾莉莎姬芙拔

艾莉莎姬芙拔（英文：Elisha Ann Cuthbert，1982年11月30號—）係加拿大演員，出名演出包括電影《恐怖蠟像館》同《鄰家女優》。佢喺2013年畀《Maxim》雜誌選做電視上最靚女人。
艾莎富豪B55

艾莎富豪B55（Volvo Ailsa B55）係一款由蘇格蘭艾莎（Ailsa，富豪商用車代理）出嘅一款前置引擎雙層巴士，喺1973年亮相，係利蘭Atlantean、丹拿珍寶同埋Bristol VRT後置引擎雙層巴士以外嘅另類選擇。

設計
艾莎富豪B55嘅底盤佈局同以前一隻唔掂嘅佳牌Wulfrunian類似，都係前軸移後咗，令車門可以擺喺前輪跨上面，同埋副引擎都係擺喺前輪跨上面。不過引擎係細隻嘅富豪TD70C/TD70E/TD70H渦輪增壓引擎，容量得6.7升。
初期出嘅B55第一型係配Self-Changing Gears（SCG）波箱同埋葉片彈簧懸掛。1975年，艾莎出咗隻矮車身B55，型號B55-20（其餘嘅B55都係標準版B55-10），不過只係出咗一架。
1977年B55第二型推出，佢個司機位升高咗，重有多個改良，波箱選擇唔再限死SCG，而可以揀Voith DIWA 851。
1980年B55第三型推出，佢以富豪貨車驅動軸去取代麻煩嘅Hamworthy驅動軸，而且可以揀氣墊懸掛。1981年出現咗三軸版B55第三型，佢嘅中軸係驅動軸，而尾軸可以反方向輔助轉彎，但只係出咗3架。

英國
艾莎富豪B55喺蘇格蘭受到歡迎，Scottish Bus Group、Tayside同埋Strathclyde PTE都買咗一定數量。而喺英格蘭嘅West Midlands PTE同埋South Yorkshire PTE都買咗唔少。
1983年，有一架配Marshall單層巴士車身嘅B55運咗畀Strathclyde PTE。

香港
香港嘅中華巴士喺1975年買咗一架艾莎富豪B55第一型，其後喺1976年買一架加長版艾莎富豪B55第一型，再喺1978年買多6架加長版艾莎富豪B55第二型。不過呢6架B55第二型喺1989年或之前全部燒晒。
1981年，中巴引入兩架三軸版B55第三型嚟試，但之後冇再買。

印尼
喺1981至1985年間，有320架艾莎富豪B55被運去印尼行駛，而喺同一時期亦有一架三軸版B55運咗去印尼。

新加坡
1980年代，有一架艾莎富豪B55畀咗新加坡巴士公司試。

停產
艾莎富豪B55喺1985年停產，總產量啱啱過咗一千架，其中890架（包括全部出口版本）係配亞歷山大AV或RV車身。佢俾富豪Citybus（B10MD）取代。
艾華亞圖

艾華亞圖（Alvar Aalto，1898年2月3號—1976年5月11號）係芬蘭畫則師，作品包括赫爾辛基嘅芬蘭地亞會堂。
艾莉泰萊

艾莉泰萊（英文：Ellie Taylor，1983年11月28號—）係一個英國電視主播同棟篤笑藝人。

早年生平
艾莉泰萊喺雅息士郡布倫活出世，約克大學（英文：University of York）文學系畢業。佢喺FHM雜誌做過學徒，期間俾星探發掘過做模特兒，但佢決定做活動籌劃，唔做模特兒。

笑星生涯
佢參加ITV棟篤笑比賽Show Me The Funny俾評判睇中，2014年出道，喺愛丁堡國際藝穗節開咗場叫Ellementary嘅棟篤笑。
2015年起，佢每年都會出席BBC第二台嘅搞笑問答節目 Mock The Week。
2016年，佢諷刺啲爸爸媽媽成日喺社交網站貼仔女相片嘅潮流，搞咗個帖文講唔使湊小朋友嘅好處，得到好多冇仔女嘅女士好評。
2017年起，佢同Nish Kumar等幾位笑星合作，喺英國廣播公司搞咗個諷刺時弊嘅節目The Mash Report。喺呢個節目入面，佢扮演一個新聞主播，要木口木面噉讀啲好好笑、好煽情嘅搞笑新聞頭條。佢喺呢個節目嘅演出片段俾麥當娜轉載，令佢出咗名。

家庭
艾莉泰萊個老公係CNN記者Phil Black，佢哋2014年喺倫敦結婚，2018年生咗個女。
艾莉西亞

艾莉西亞（ngaai6 lei6 sai1 aa3，希臘文：Εἰλείθυια ），係希臘神話入面嘅生仔同助產女神，佢係宙斯同希拉所生嘅女。
艾莉絲

艾莉絲（粵拼：ngaai6 lei6 si1，希臘文：Ἔρις）係希臘神話中嘅鬩神，宙斯嘅女。佢因為冇畀人邀請參加珀琉斯同忒提斯嘅婚禮而懷恨在心，留低一箇金蘋果，上刻「屬於最靚嗰個」（Ἡ καλὴ λαϐέτω）。就係噉令到三神（天后、智神、愛神）相鬩。
希臘擬人化神
矢狀面圖

呢幅矢狀面圖表示個人頭斬開由右邊睇嘅樣；啲阿拉伯數字表示唔同嘅調音部位。
矢狀面圖（sagittal section）望落會好似攞住個人頭，由左或者右邊睇個頭殼入面啲結構噉。
做語音學研究成日會用呢種圖，剖析人喺發出講嘢嘅聲嗰陣時聲道周圍啲結構有乜活動，從而理解呢啲聲係點發出嚟嘅。
矢村健

矢村健（1997年6月9號—）係日本足球員，打前鋒位置，效力新潟天鵝。
矢田耕司

矢田耕司 ，係日本嘅一個男配音員。

配音作品一覽
呢個表唔完整，歡迎加料。
矢祭町

矢祭町（日文：矢祭町／やまつりまち Yamatsuri machi */?）係日本福島縣東白川郡嘅一個町。
矢島輝一

矢島輝一（1995年4月6號—）係日本足球員，司職前鋒，效力過FC東京。
矢田旭

矢田旭（1991年4月2號—）係日本足球員，司職中場，效力名古屋鯨魚。
矢畑智裕

矢畑智裕（1980年5月29號—）係日本足球員，司職後衞，效力過鹿島鹿角，仙台七夕，水戶蜀葵，及松本山雅。
芋頭糕

芋頭糕（讀音：wu6 tau4(2) gou1）係種點心，用芋頭整，類似蘿蔔糕。成底糕會切片，再煎。芋頭糕亦係唐人過年成日食嘅糕點。
芒什

芒什（法文：Manche）係法國諾曼第其中一個省，編號50，首府聖洛。
芋角

芋角係種點心，用芋蓉做皮，將豬肉、蝦肉、冬菇炒熟做餡，包成角形，落鑊油炸而成。
芋絲

芋絲，又叫魔芋絲，係由蒟蒻（魔芋）整嘅食物，將蒟蒻切成絲狀，係打甂爐常見嘅配料。
芍藥

芍藥（粵拼：soek3 joek6；學名：Paeonia lactiflora），又叫白芍、生白芍、炒白芍、杭白芍、金芍藥，係芍藥科芍藥屬嘅草本植物，原產中國到西伯利亞西區。以花聞名。可以做藥，分類歸花碗形，有唔同色，白紅紫等等，引入英國時多白花。

舊學名
同屬嘅牡丹，大唐以前，都叫芍藥，叫木芍藥，皆因佢樹仔來，花同芍藥好似，不過芍藥草本，牡丹木本，生物上分開兩種，叫Paeonia suffruticosa。另有一隻同屬紫斑牡丹，學名Paeonia rockii，出自中國甘肅。芍藥花都好多人種，只係唔及牡丹同紫斑牡丹。中國以外，都時時混為一談，如英文都叫peony或者Chinese peony之類 。佢嘅舊學名用過Paeonia albiflora同埋Paeonia edulis。

其它品種
芍藥有野生，亦有人專種。有時會種出花重瓣，如花上有花，連生殖部份，雄蕊甚至䧳蕊，都變異成花瓣，咁嘅花不育，只能種人工培植，種來觀賞。

藥用
藥用佢嘅根，因為有白有赤，藥材叫白芍同赤芍。
芍藥屬

芍藥屬（粵拼：soek3 joek6 suk6；學名：Paeonia）係芍藥科下面嘅唯一屬，有四十幾個品種，主要有芍藥同牡丹。
芒崖湖

芒崖湖係中國青海茫崖一個鹽湖，湖面海拔約2,866米，總面積約128平方公里。湖區由沼澤、鹽灘同兩個時令湖組成。附近有茫崖翡翠湖同惡魔之眼艾肯泉等等景點，加上315國道同格庫鐵路經過湖區，交通便利，吸引唔少自駕遊愛好者去玩。
芋蝦

芋蝦係廣東傳統過年嘢食，材料主要係芋頭絲溝糯米粉炸埋一堆，睇落幾分似蝦，但實際上入面無蝦嘅成份。
花月27號

花月27號（法文：27 Floréal），亦叫細香蔥日（法文：Civette），係法國共和曆入面每年嘅第237日，離年尾重有128日（閏年129日）。
花月6號

花月6號（法文：6 Floréal），亦叫耬斗菜日（法文：Ancolie），係法國共和曆入面每年嘅第216日，離年尾重有149日（閏年150日）。
花月26號

花月26號（法文：26 Floréal），亦叫衛矛日（法文：Fusain），係法國共和曆入面每年嘅第236日，離年尾重有129日（閏年130日）。
花月30號

花月30號（法文：30 Floréal），亦叫牧鏟日（法文：Houlette），係法國共和曆入面每年嘅第240日，離年尾重有125日（閏年126日）。
花月4號

花月4號（法文：4 Floréal），亦叫山楂日（法文：Aubépine），係法國共和曆入面每年嘅第214日，離年尾重有151日（閏年152日）。
花月28號

花月28號（法文：28 Floréal），亦叫牛舌草日（法文：Buglosse），係法國共和曆入面每年嘅第238日，離年尾重有127日（閏年128日）。
花月29號

花月29號（法文：29 Floréal），亦叫白芥日（法文：Sénevé），係法國共和曆入面每年嘅第239日，離年尾重有126日（閏年127日）。
花月2號

花月2號（法文：2 Floréal），亦叫橡日（法文：Chêne），係法國共和曆入面每年嘅第212日，離年尾重有153日（閏年154日）。
花月3號

花月3號（法文：3 Floréal），亦叫蕨日（法文：Fougère），係法國共和曆入面每年嘅第213日，離年尾重有152日（閏年153日）。
花月5號

花月5號（法文：5 Floréal），亦叫夜鶯日（法文：Rossignol），係法國共和曆入面每年嘅第215日，離年尾重有150日（閏年151日）。
站站停

《站站停》（Station Stories），係香港電視娛樂製作嘅遊埠節目，2017年2月8號到3月30號逢禮拜三同四22:00-22:30喺ViuTV播。節目由李拾壹同Yuki Lovey（勞嘉怡）做主持，坐住臺灣嘅火車由北去到南。
章子怡

章子怡（1979年2月9號—）係國際女影星，北京出世。
有好多人認為佢係中國大陸最靚嘅女性，亦有多人認為佢生得似鞏俐，屬於精細玲瓏型。

簡介
章子怡11歲進入北京舞蹈學院附中舞蹈科，隨後進入中央戲劇學院戲劇系。後來佢俾張藝謀發掘，於1998年擔任電影《我的父親母親》嘅女主角（招娣），套片獲得2000年柏林電影節銀熊獎。1999年，佢又演出台灣導演李安執導嘅電影《臥虎藏龍》，擔任女主角（玉嬌龍）同周潤發、楊紫瓊、郎雄等港臺資深影人共同演出，《臥虎藏龍》獲得次年美國奧斯卡金像獎最佳外語片獎。
隨住《尖峰時刻2》、《英雄》等電影嚮美國嘅成功，佢嘅人氣也迅速提高。2005年2月第77屆奧斯卡頒獎典禮請咗佢為最佳視覺效果頒獎，令佢成為首位嚮奧斯卡獎上擔任頒獎嘉賓嘅華人女星。之後，亦名列美國時代雜誌-2005年全球前100大最有影響力名單中嘅「藝人與藝術家」項目。同鞏俐、楊紫瓊一齊拍斯皮爾伯格監製嘅《藝伎回憶錄》，並因呢套片獲金球獎最佳女主角提名。
2005年北京舉行慶祝中國電影百年大會，中國共產黨中央政治局常委胡錦濤、溫家寶、曾慶紅、李長春等中央領導出席並發表重要講話。章子怡代表青年影人致詞，突出主旋律，指出自己「恭逢盛世」，寄望祖國成為世界「電影大國」。{{subst:fact/auto|2006年4月，中華人民共和國主席胡錦濤訪美期間，佢做咗白宮嘅特邀佳賓，迎接胡錦濤。美國紐約時報特別發表長文，分析章子怡現象。}}

屋企
2015年章子怡同中國大陸歌手汪峰結婚。同年12月27號，章子怡喺微博宣布生咗個女。
2019年10月28號，章子怡現身東京國際電影節嘅時候，宣布懷第二胎，兼表示已經懷孕30周。

個人榮譽
2000年：第二十三屆《大眾電影》百花獎最佳女演員獎（《我的父親母親》）。
2001年：伊朗電影節最佳女主角獎（《我的父親母親》）
2001年3月：《第十六屆美國獨立精神獎》「最佳女配角」（《臥虎藏龍》）
2001年6月：第十屆MTV電影獎最佳打鬥場面獎（臥虎藏龍 酒館打鬥場面）
2002年6月：獲台灣雜誌社頒發「美麗佳人公益大使」
2002年10月：「2002MTV風尚頒獎典禮」風尚女演員
2005年3月：美《人物》雜誌評選奧斯卡之夜最佳衣著獎
2005年3月：第24屆香港電影金像獎『最佳女主角』獎。《2046》
2005年8月：第十一屆中國電影華表獎優秀女演員獎
2005年12月：《中國（三亞）國際電視廣告藝術金椰子周》「三亞市榮譽市民」及「國際公益廣告功勳獎」
站立形姿勢

站立形姿勢（英語：suspended congress）係種性姿勢，成日用喺AV題材嘅嘢度。通常係指男人企喺度（日語稱“立位”，包括：“対面立位”、“背面立位”），女方就用腳夾住男人嘅腰，男人抱著女人，女人雙手交叉纏住男人嘅頸，然後互相性交。
呢隻姿勢響粵語又叫「龍舟掛鼓」，因為姿勢幾似企響龍舟前頭嗰位鼓手，心口前面掛住個鼓。
章亞若

章亞若（英文：Chang Ya-juo，1913年—1942年8月），原名章懋李，響江西省永修縣吳城鎮出世，係蔣經國嘅屬下兼二奶。

經歷
章亞若十八歲嫁咗畀唐英剛，重生咗兩個仔唐遠波、唐遠輝，但係後嚟唐英剛冇端端自殺。
響1940年，章亞若到贛州參加由蔣經國主持嘅青年團青幹班，後嚟佢做咗專署科秘密高級人員，放工之後有時會到蔣經國屋企照顧蔣經國個女蔣孝章，所以佢同蔣經國就有機會接觸。章亞若重響贛州市租一間獨立屋仔住，方便佢去蔣經國屋企。有一次，蔣經國同佢秘書漆高儒去章亞若屋企食飯，漆高儒見到蔣經國坐響章亞若瞓嗰張床上面，就已經估到兩個人關係唔係一般上司同下屬咁簡單。
響1942年，蔣經國送章亞若去桂林，話係要出席佢嘅婚禮，但係當時嘅專員公署已經知道章亞若唔係去結婚，而係去生仔。響3月1號，章亞若生咗一對孖仔，分別叫章孝嚴同章孝慈。但係，章亞若恃住自己生咗兩個仔，同蔣經國阿媽毛福梅攞名分，企圖以「蔣夫人」嘅名義做嘢，仲響自己屋企掛上「蔣宅」一牌，為蔣家帶嚟好多負面影響。
響1942年8月突然死咗，終年二十九歲。

死因之迷
章亞若嘅死好多唔同講法，比較有說服力嘅有以下三個講法：
第一種講法：自然死（出自蔣經國）
第二種講法：係由蔣經國另一個手下黃中美殺咗章亞若，畀蔣經國知道，雖然佢冇出聲，但黃中美就畀人殺死。（出自蔣經國嘅秘書漆高儒）
第三種講法：有人派手下去殺咗章亞若，因為蔣中正對於章亞若企圖響蔣家攞名分呢件事好嬲，為咗保住蔣經國嘅前途，先至下令搵人殺佢（出自共產黨特工谷正文、章亞若大仔唐遠波、章亞若細佬章浩若同埋章亞若嘅孖仔大佬蔣孝嚴）
另外，蔣孝嚴響2006年話，殺佢阿媽嘅人重在生。
章太炎

章太炎（1869年1月12號—1936年6月14號）係中國近代國學家，曾經參加同盟會幫手推翻大清。
維基同享有多媒體嘅嘢：Zhang Binglin
章學誠

章學誠（1738年—1801年）字實齋，號少岩，浙江會稽人，係一位清朝嘅史學家同史學理論家。

家族背景
章學誠出生喺書香世代，屬於一個身份比較低嘅士紳階層。佢爺爺係一位資深師爺，鍾意睇書，尤其係歷史，晚年醉心喺研究司馬光《資治通鑑》入面治亂興衰、善惡吉凶、「天道人事」嘅關係。佢爸爸亦係愛書之人，成日會去借有興趣嘅書返去抄寫，如果未抄完就要還書畀人就會好沮喪。佢又雅好書法，鍾意寫詩，曾經考取進士做過知縣，可惜上任五年就因事罷官，之後靠教書維生，曾經喺應城天門書院主講。爺爺同爸爸對文化嘅修養深深影響到章學誠。

成長
章學誠係家中獨子，自細就接受父親嘅栽培。佢十四歲嗰時同一位表兄去到親戚杜氏資助嘅凌風書屋讀書，但係章學誠唔鍾意嗰道嘅教法，認為「勤學古處，迂腐不習世事」。後嚟爸爸幫佢聘請咗擅長經義嘅柯紹庚先生為師，教授當時科舉嘅科目，但係章學誠並唔鍾意呢啲禁錮人思想嘅經書，到十四歲都重未讀完《四書》。佢曾經嘗試寫書去逃避呢啲經書，又曾經癡迷於韓愈嘅文集，但佢最終將興趣轉向史學。佢曾經想手寫一本縮節本嘅《左傳》注，但最終成品仍然係同《左傳》一樣係編年體史書。佢爸爸同佢講話將材料整理成為正史形式會更加有用，章學誠從中學識咗紀傳體嘅寫法。佢亦曾經典當佢老婆嘅首飾，用嚟買紙同埋僱請衙門職員抄寫東周史料，嘗試將呢啲材料組織成為《東周史》，但係花咗三年時間都未完成。呢件事後嚟畀老師發現咗，結果畀老師鬧佢不務正業，佢嘅工作被逼中斷。二十歲前嘅章學誠並唔聰明，「讀書日不過三二百言，又不能久識」，到二十歲之後佢喺史學方面嘅才華先慢慢顯露出嚟。

事跡
大個之後，佢喺北京應舉，不幸通過唔到，但係就憑成績成功入咗國子監，喺嗰道留咗十年時間。喺呢段時間，佢嘅成績好差，其間曾經返去湖北幫佢爸爸編地方志，從當時嘅書信之中可以了解到佢哋收集文獻嗰時遇上困難，或者影響到佢後嚟對保留政府文件嘅態度。喺國子監生活期間佢亦都認識咗好多對史學有興趣嘅人，進行咗好多討論。之後，章學誠就開始跟朱筠學嘢，期間開始反思自己學八股文嘅目的。喺學習期間，佢第一次接觸到劉知幾寫嘅《史通》，呢本書對佢將來影響深遠。後嚟，佢跟住朱筠到咗安徽從事目錄學、地方志嘅研究。係呢段期間，佢認識咗當地好多學者，並且同佢哋展開咗交流。章學誠最終喺四十一歲嗰時成功通過咗會試，進士及第。然後佢去到唔同地方嘅書院道講學，同時編寫咗唔同嘅地方志同通志，佢嘅思想亦喺嗰陣時建立起嚟。佢會同唔同嘅文人雅士同好來往，互相分享意見，但係漸漸佢同好多文人嘅關係逐漸冷淡起嚟甚至公開敵對。最後，佢喺貧病之中去世。

史學理論
章學誠係一位精於地方志嘅歷史學家，又係一位史學理論家。佢喺闡述史學問題上，提出咗一啲精闢卓越嘅見解。
佢所寫嘅《文史通義》係繼唐代《史通》之後又一史學理論巨著，呢本書纂集咗佢研究史學嘅心得，唔單止批判咗過去嘅文學等史學，亦都提出咗編寫文史嘅主張。佢對編纂史書嘅具體做法，又表現喺佢所修嘅各種地方誌之中。佢嘅《校讎通義》 論述求書、治書等嘅方法，提出「辨章學術」、「考鏡源流」等嘅主張，又幫史料嘅蒐集、 鑑定、 編次等嘅工作，提供咗好多具體意見。章學誠嘅理論同主張為史學研究工作開闢咗新嘅道路。
喺章學誠身處嘅乾嘉時期，滿清統治者對當時嘅學術思想進行箝制，令到多數學者埋頭於無意義嘅煩瑣考據，唔敢正視社會現實，從而助長咗復古主義嘅歪風。正正係喺呢種情況下，章學誠大聲疾呼倡導「學以明道」、「文期經世」，反對學者盲目趨附嘅風氣、追求個人名利同從事捨本逐末嘅煩瑣考據，反而強調義理、 考據與文辭嘅三結合，其中尤其重視義理嘅探索同發揮，主張古為今用同博約統一，要求學術批評實事求是同平等待人。可以見到，章學誠治學思想嘅意義，唔單止在於批判咗乾嘉考據學中嘅弊病，更重要嘅係喺客觀上猛烈抨擊咗清朝統治者嘅文化專制政策。
佢嘅史學理論喺佢身處嘅十八世紀下半葉年代並冇受到國人嘅重視，喺死後一個世紀亦基本上寂寂無名，佢所編纂同參與編纂嘅地方志當中好大部分，包括《史籍考》、《湖北通志》尚未刊刻已經佚失。反而喺十九世紀末，佢嘅理論開始備受矚目，其後受到中外學者嘅重視並對佢進行深入研究，佢嘅大部分書信、傳記同書籍文章直到一九二二年先畀人發現、利用。
章宇昂

章宇昂（1988年4月2號—）係前香港無綫電視合約藝員，第25期無綫電視藝員訓練班畢業，章小蕙嘅細佬。

家庭
佢係章小蕙嘅細佬，爸爸係加拿大已故商人，加拿大中文電視創辦人章建國。
章小蕙

章小蕙（Teresa Cheung，1963年6月10號—），曾經用過藝名章蓉舫、章瑄桐，係香港女藝人，香港出世，加拿大國籍；喺多倫多大學同紐約時裝學院畢業；居於香港、美國兩地，近年就比較多喺中國工作。章小蕙係專業時裝買賣兼形象顧問，亦係電影演員、專欄作家同自媒體人。

家庭
佢爸爸係加拿大已故商人，加拿大中文電視創辦人章建國。
范德貝倫

范德貝倫（1944年1月18號—）係當今奧地利總統，由2017年做到而家。
范德華力

范德華力（van der Waals force），又叫范德華引力（van der Waals' interaction），係液體同氣體分子間嘅微弱作用力，比化學鍵弱。分子越大，范德華力越勁。范德華力個名嚟自荷蘭物理學家范德華。
范德華半徑

范德華半徑係同一種元素嘅分子之間嘅平均原子核距離嘅一半。范德華半徑個名嚟自荷蘭物理學家范德華。
范志燊

范志燊，香港親中派政治人，香港再出發大聯盟發起人之一。
范愛潔

范愛潔係香港息影電影女演員，1992年度亞洲小姐競選入準決賽同攞「最受觀眾歡迎獎」，之後拍過好多套電影，當中唔少係艷情片。
范愷雯

范愷雯（Michelle Fan，1990年9月2號—）係香港模特兒兼演員，2016年參演ViuTV真人騷節目《脫獨工程》而開始出名。

簡歷
范愷雯喺香港理工大學會計系畢業，讀緊大學嗰陣已經畀模特兒公司發掘做廣告模特兒，拍過唔少廣告，當中比較出名嘅係同過古天樂拍電子產品廣告。佢重幫過旅遊雜誌拍平面廣告同短片。
范愷雯喺2016年正式用藝人身份出道，工作包括金花獎國際電影節司儀、路訊通節目主持等等。佢喺ViuTV真人騷節目《脫獨工程》，做其中一位參賽者嘅替身，因為幾靚女而開始畀觀眾留意。另外，同年佢亦頭一次參演電影《一拳青春》。
范振鋒

范振鋒（英文：Ricky Fan，1973年6月20號—）係香港已經解散咗嘅男子音樂組合Double.R成員。依家喺香港電台第二台做唱片騎師，曾經同拍檔梁奕倫一齊主持電台節目《熱血青年》同埋《倫住黎試》。
范文芳

范文芳（粵拼：faan6 man4 fong1，英文：Fann Woon Fong；1971年1月27號—）係一個星加坡歌手、模特兒同演員，佢老公係李銘順。
莊奴

莊奴（粵拼：zong1 nou4；1921年2月22號—2016年10月11號），用過王景羲同黃河呢兩個名，係臺灣填詞人。

簡歷
2016年10月11號清晨6點11分，莊奴喺重慶醫科大學附屬第一醫院逝世，享耆壽95歲。
莊孝活羅夫諾

莊孝活羅夫諾（英文：John Howard Northrop，1891年7月5號—1987年5月27號）係美國嘅化學家，喺1946年攞到諾貝爾化學獎。
莊士敦道

莊士敦道（英文：Johnston Road）係香港島灣仔一條街，而佢同時亦都有電車喺上面行，屬於電車路。
莊士敦道個位喺香港開埠之時仍然係海，之後填海填地出嚟。新嘅海岸叫做下環海傍 （Praya East）。1902年起嘅路，就行下環海旁，亦即係而家莊士敦道。
莊士東

莊士東（英文：Johnstone，蘇格蘭文：Johnstoun）係英國聯福郡嘅一個鎮。
莊威

莊威（Jon Voight，1938年12月29號—），係美國男演員，1963年出道，1978年憑電影《榮歸》（Coming Home）攞奧斯卡金像獎最佳男主角獎。
莊子

莊子（zong1 zi2，前369年—前285年），即係莊周，係中國戰國時期道家嘅代表人物，同老子合稱「老莊」。
維基同享有多媒體嘅嘢：Zhuangzi
莊子雄

莊子雄（英文：Steve Chuang Tzu Hsiung），香港建制陣營（工商界親中派）政治人、創科界生意人。

選舉經歷
喺2016年，佢成為香港特别行政區選舉委員會工業界（第一）委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會工業界(第一)委員。之後佢喺李家超無提政綱嘅情況下，有份提名李家超參與2022年香港行政長官選舉。
莎樂嘅網

《莎樂嘅網》（英文：Charlotte's Web）係一美國作家E.B.懷特喺1952年所寫嘅兒童文學作品，圖就由Garth Williams畫。故事講一隻叫夏洛特嘅蜘蛛同一隻叫韋伯嘅豬嘅友誼。

故仔
約翰阿爾伯隻豬乸一共生咗十一隻豬仔，但係淨得十個𢆡，其中最細嘅豬可能養唔大，阿爾伯就決定劏咗佢。約翰個女阿芬求阿爸畀隻豬留低。阿爾伯同意，畀咗隻豬阿芬當寵物，起埋名叫「韋伯」。
韋伯生活態度積極，感染周圍嘅人同動物。幾星期之後，阿芬個叔叔 Zuckerman 買咗韋伯。雖然阿芬成日去探佢，但係韋伯豬覺得越來越寂寞。後來，有把溫柔嘅聲話願意同佢做朋友。第二日，韋伯起身見到佢嘅新朋友 —— 灰蜘蛛莎樂。農場裏頭嘅動物唔鍾意莎樂，覺得佢好核突。韋伯唔覺得，反而覺得佢靚。相處咗一排兩個變成好好嘅朋友。
有日當農場嘅老綿羊話畀韋伯聽，聖誕節嘅時候佢就會俾人劏嚟食，韋伯好驚，叫莎樂幫佢。莎樂應承，保證韋伯唔會死。辦法就係喺佢自己織嘅網上面讚韋伯，好似話「SOME PIG」。因為如果韋伯出咗名，就唔會俾人食。多得莎樂幫手，韋伯喺鄉村大會贏咗。
莎樂最後喺大會度死咗，臨死之前佢盡最後氣力生蛋，用網包埋佢。為咗報恩，韋伯帶莎樂嘅蛋返屋企，喺 Zuckerman 農場等啲蛋孵出嚟。雖然多數孵出嘅蜘蛛都走咗，到外邊過自己嘅新生活，Joy、Aranea 同 Nellie 三隻留番响農場，做埋韋伯嘅好朋友。

銷售同反應
除咗平裝版嘅銷量以外，《莎樂嘅網》喺史上精裝本暢銷書排行榜上位排第78位。根據2006年電影版嘅宣傳，本書已賣咗 4,500 萬本重譯成廿三種話。佢係1953年紐伯瑞兒童文學獎嘅銀獎嘅書，安諾蘭克拉克嘅《安地斯山脈之謎》贏咗《莎樂嘅網》得嗰當年嘅金獎。1970年，懷特憑《莎樂嘅網》同佢嘅第一本細路小說《一家之鼠》（1945年出版）贏咗兒童文學嘅主要獎項蘿拉英格斯·懷德金獎。

1973年版本
内文：神奇小蛛網
由Hanna-Barbera係喺1973年改編原作而成嘅動畫電影。影片由派拉蒙電影公司喺1973年3月1日發行，導演係查爾斯·尼科斯同Iwao Takamoto。影片1973年2月22日喺紐約上映，跟住分別喺1973年3月30日、8月11日同8月25日喺西德，瑞典同日本上映。

2003年版本
内文：神奇小蛛網2
1973影片嘅續集電影，由Mario Piluso執導。由派拉蒙電影公司直接以錄影帶方式發行，亦喺尼克國際兒童頻道播映。

2006年版本
内文：莎樂的神奇網網
係一部真人同動畫結合嘅電影，製片商係派拉蒙電影公司、Walden媒介同埋Kerner Entertainment Company。由Gary Winick執導，主角由達科塔·芬妮擔任，而莎樂把聲就由茱莉婭·羅伯茨配音。電影2006年12月15日喺美國首映。
莎樂美腸

莎樂美腸（意大利文：Salami）係隻意大利風乾豬肉肉腸，切薄片後可以用嚟整意大利薄餅或者送紅酒。
菊地直哉

菊地直哉（1984年11月24號—）係日本足球員，司職後衞，曾經喺2010年爲日本足球代表隊出場1次。
菊地瞳

菊地瞳 ，係日本嘅一個女藝人同埋配音員。
菊川凱夫

菊川凱夫（1944年9月12號—）係日本足球員，司職後衞，曾經喺1968～1971年間爲日本足球代表隊出場16次。
菊地凜子

菊地凜子（きくちりんこ、Rinko Kikuchi、1981年1月6號—），原名係菊地百合子，係一位日本嘅女演員，喺神奈川縣秦野市出世。
喺2004年5月，佢改咗自己嘅藝名做“菊地凜子”。佢曾經喺2006年由艾力謝路•高沙喥斯•依拿力圖執導嘅《通天塔》度拍過戲，贏到全世界觀眾嘅眼光，喺同一年嘅奧斯卡嘅最佳女配角度入圍。

生平
菊地喺1981年1月6號喺神奈川縣秦野市出世。喺1999年，用原名菊地百合子嘅名義，喺新藤兼人執導嘅電影《生きたい》（原題）嚟出道。 喺2001年，佢喺熊切同嘉導演執導嘅電影《空之穴》（原題）嘅演技，贏到包括鹿特丹電影節嘅唔同國際電影節嘅好評。到2004年，佢有份做嘅石井克人導演執導嘅電影《茶之味》，就成為咗戛納電影節期間嘅開幕電影。喺同一年5月，佢宣佈改名做“菊地凜子”。
喺2006年，佢喺艾力謝路•高沙喥斯•依拿力圖（英文：Alejandro González Iñárritu）執導嘅《火線交錯》入面，扮一位聾啞嘅女高中生綿谷千惠子。佢喺戲入面嘅演技，畀其他人讚，仲喺呢個角色贏咗好多獎，包括奧斯卡最佳女配角獎嘅提名，而佢亦都贏咗國際電影協會嘅新人獎，（同珍妮佛•哈德遜（英文：Jennifer Hudson）攞同分）。喺《通天塔》入面，佢感情激烈嘅演技，吸引咗好多國際級嘅導演，其中一位就係由電影追兇而出名嘅導演萊恩•約翰遜。
喺2009年，佢喺萊恩•約翰遜嘅電影《The Brothers Bloom》（原題）有份拍，菊地第一次用全英文嚟演出。佢雖然係主角之一，但係因為角色係「只係識得三粒字嘅女人」，所以基本上唔需要任何英文底紙。
佢喺 Adult Swim 頻道嘅人氣系列節目 Robot Chicken 度，成為咗樂高玩具嘅拼搭模型。佢亦曾經喺2007年11月，做過 Chanel 早春系列嘅廣告模特。
喺2007年12月18號，佢喺拍《カムイ外伝（英文：Kamui Gaiden）》期間，拉傷咗兩條大髀嘅肌肉，治療咗兩個月。當初雖然經已經延遲咗拍戲，但係因為係動作片，需要體能嘅部分絕對唔少，所以佢最終決定放棄。佢原本嘅角色，最終由加藤小雪（英文：Koyuki）嚟做。

私生活
佢身高168cm，擅長馬術、日式跳舞、同埋手語。佢亦表明佢唔靠事務所嚟揾食，而係靠自己積極咁參加唔同地方嘅試鏡，所以受到非常高嘅評價。
菊地美香

菊地美香 （粵拼：guk1 dei6 mei5 hoeng1，1983年12月16號—）係日本嘅一個女演員同埋配音員。
菊本侑希

菊本侑希（1993年7月10號—）係日本足球員，司職後衞，效力過山口雷法。
菊坡學派

菊坡學派係嶺南學術史上第一個學術流派，始創者係南宋思想家崔與之。崔與之號菊坡，呢個學派因佢嘅號得名。「菊坡學派」嘅學術思想豐富，廣涉哲學、政治、軍事同事功。

學派創始人
崔與之（1158-1239），又名星郎，字正子，一字正之，號菊坡。係廣東增城崔屋村人。祖籍河南卞京（而家開封），曾祖因亂南遷。博陵郡望。父世名，屢試不中，潛心學醫，有「不為良相，則為良醫」之說。崔與之喺南宋紹熙四年（1193年）中進士，授尋州司法參軍。調淮西提刑司檢法官，成為廣東由太學取士嘅第一人。
菊岡拓朗

菊岡拓朗（1985年6月30號—）係日本足球員，司職中場，效力SC相模原。
第24屆香港電影金像獎

第24屆香港電影金像獎喺2005年3月27號頒獎。由鄭丹瑞同鄭裕玲擔任主持。撞正中國電影誕生一百周年，為隆重其事，頒獎典禮搬去香港紅磡體育館搞。典禮由電視廣播有限公司攞到播映權。
呢屆第二次將每個獎個三甲排名公開，但取消公佈得票率。
第25屆香港舞台劇獎

第25屆香港舞台劇獎頒獎禮，喺2016年舉行。
第24屆立陶宛國會選舉

第24屆立陶宛國會選舉響2016年10月9號同10月23號舉行。

背景
立陶宛係歐盟國家，同時亦用歐元，但係當地人工水平長期偏低。
10月9號舉行嘅第一輪投票已經選咗七十個議員，除咗社會民主黨之外，得票最多係傾向保守嘅祖國聯盟－立陶宛基督教民主黨同由綠黨同農民勢力組成嘅聯盟。

民意調查
選前已經估計，主張創造就業、鄉郊農民勢力同保守主義嘅政黨將有優勢。

過程
10月23號，波羅的海國家立陶宛搞第二輪國會選舉投票嚟產生六十八個議員。投票響當地時間朝早七點開始，社會民主黨響首輪投票入面排第三，領袖兼現任總理布特克維丘斯去維爾紐斯票站投完票話：「會做反對黨嘅準備。」直到中午之後，二百五十萬個合資格選民，接近一成半投咗票。

分析
分析家話：「立陶宛選民唔滿意人工長期喺低水平。」